{"word_count": 1319, "character_count": 8937}
Dernière mise à jour : 6 août 2013Saint-Gelais est cité à la rime du v. 105, en tête d'une liste de sept noms de grands poètes selon Jean Bouchet - Clément Marot, François Sagon, Victor Brodeau, François Rabelais, Antoine Macault, Colin (sans doute Germain dans la mesure où il a des échanges épistolaires avec celui-ci, mais ce pourrait aussi être Jacques) - "Tous escripvans dessoubz le Royal umbre / Du Roy Françoys" (v. 108-109).La pièce de Jean Bouchet se trouve dans Jean Brèche, Manuel royal, Mathieu Chercelé, Tours, 1541. Voir la numérisation de l'ouvrage. Il la reprend dans Les Epistres morales et familières (Poitiers, frères de Marnef et Jacques Bouchet, 1545) : c'est dans ce recueil l'épître familière CXX (voir le lien).Troisième liminaire du Manuel royal : Jean Bouchet, « A tresdocte et treselegant poete et orateur / Monsieur Maistre Jehan Breche. Advocat au siege Royal de Tours / Jehan Bouchet de Poictiers humble salut », f. B v°-Biiij r°.Je doubte / et crains / o treseloquent Breche                         1De m’approcher du pas / et de la brecheQue Rhetorique en ses naturelz artsA faict en toy : non contre les CesarsMais pour garder que repide ignorance                                  5Naquiere en toy quelque lieu d’asseurance.Car je / qui suis debile et ignorant /Si de ce pas m’approche en asseurant /On me pourra gecter à la renverseComme souldart de la partie adverse.                                    10Que veulx je dire ? Orateur tresfacond /En tous scavoirs abundant et fecond /Sinon apres avoir veu ton epistreEt tes traictez / ausquelz as donné tiltreDe la doctrine / et la condition                                                 15D’un noble prince : et la traductionDe ce qu’en dict Plutarche en ung sien livrePar toy traduict / de tous defaulx delivre :                                                 [f. B ij r°]Delivre dy / affin que franc soysDes grans erreurs du langaige françoys.                                20J’ay retiré plume / papier / et encre /Comme esbahy / gectant en mer mon anchreEt ne scavoit mon esprit avancerTant qu’au respondre il ausast commencer.Car ton stille est copieux / et decline                                       25A briefveté / comme du second Pline /Et de Saluste / auquel fut tant de bienQu’en peu parlant n’oblia jamais rien.Doulx / et fluent : loing de propos aspereComme celluy de Cicero / le pere                                             30Des orateurs : en quoy ont les RomainsEu bruict et loz entre tous les humains :Voire en ton art / qui part de longue estudeOn voit à l’œil dignité / amplitude :D’invention tresgrand subtilité                                                35Que bien conduitz en doulce gravité.Et rien n’y a premier / quant à la formePour l’impugner / ne la juger difforme.Tu as le tout en si grand ordre misQue rien n’y voy superflu ne obmis.                                        40Et pour parler apres de la matiereEn soy tresgrande / est perfaicte et entiere /Digne d’un Roy / Monarche / ou EmpereurQui ces traictez pourroient lire par heur :Car apprendront / voyant ton escripture /                           45Quelle des corps sera leur nourritureEt de l’esprit / pour en honneur Regner /Et les defaulx d’une terre expugner :Et quant aux biens / comme on les doibt despendre /Et des biens faictz à chascun loyer rendre :                          50                 [f. B ij v°]Prouvant le tout par escriptes raisons /Par dictz mauraulx et par comparaisonsQu’on ne scauroit aucunement debattre /Ne debatant par le contraire abbatre :Et pense / et croy / que le Roy Salomon                                 55Ne Socrates / ne le divin Platon /Ne aultres grands philosophes moraulxN’en ont escript preceptz plus doctrinaulx /Mieulx procedans de Dieu par grace infuseQue du conseil de ta privée muse /                                          60Qui en tous arts t’a si tresbien instruyctQu’en toute France / et ailleurs en est bruyct.Ne pense pas pourtant / que du tien œuvrePour en mesdire aucun sa bouche n’euvre.Car oncq ne fut si tresseagrable [sic] autheur                      65Qui n’ayt souffert le coup d’ung detracteur.Platon reprint Socrates homme docte :Et Platon fut reprins par Aristote.Averrois Aristote reprintLequel de luy jamais chose n’apprint.                                     70Et Scillius dist l’erreur de Sulpice.Dedans Varro Lillius trouva vice.Ennius dist d’Horace son advisEn part maulvaise / et sinistre divis :Et Stratocles de Strabo dist reproche :                                    75Origenes de saincteté tant prochePar sainct Hierosme est en maints lieux taxé :Hierosme n’a sans detracteurs passé :Car de Ruffin a souffert quelque alarmeEt de Donat Ruffin / dont mainte larme                                 80Ont rependu les devotz Chrestiens :Escrivant n’est qui ne tumbe aux siens                                                           [f. Biij r°]Des repreneurs : par ce / quoy qu’il en aille /Il n’est si bon quelque foys qui ne faille.Esquelz defaulx / on se doibt supporter                                 85Sans l’un de l’autre aucun mal raporter.Ce nonobstant / Amy / Je te conseilleFaire à la dame au monde non pareilleLa Sœur du Roy / present de ton labeur :Et je scay bien qu’en elle est tant d’honneur /                       90Tant de doulceur / et que tant est benigne /Qu’encores fust ton œuvre d’elle indigneBenignement acceptera le don /Et en auras sa grace pour gardon :Qui n’est pas peu, plus tost la choisiroys                                 95Qu’or / et argent : et mieulx m’en trouverois :Et si scay bien / quand le (ce ?) tout aura veu /Te jugera de grand scavoir pourveu.Reste à respondre aux extremes louengesQu’escriptz de moy / que trop je trouve estranges :           100Et les lisant / saschant ce qui en est /Suis tout honteux : et me semble que c’estChose tournant à mocquerie et honteQuand entre gens de scavoir on me compte.Telz loz sont deubz à L’abbé sainct Gelays /          105Marot / Sagon / Brodeau / et Rabelays /Macault / Colin / et autres en grand nombreTous escripvans dessoubz le Royal umbreDu Roy Françoys des lettres amateur /Grand geographe / et plus grand orateur :             110Qui a remis le bon scavoir en France /Dont les Visgotz causerent la souffranceDes ce viel temps qu’eurent entre leurs mainsPar ung accord les Gaulles des Romains /                                 [f. Biij v°]Et dès ce temps / ceste gent tant ferale                      115Abbatardist la langue patrialleQu’on veoit remise en art si tresperfaitQue le latin aucunesfois defaictzEt chascun tour grands orateurs s’erigentQui les erreurs du vulgaire corrigent.                       120Quant est de moy / j’ay tousjours pretenduEstre des grands et petiz entendu :Plus ay pene à la vérité direQue elegamment en prose et vers escrire.Aussi n’avois pour le faire / scavoir :                                    125Comme chascun peult en mes œuvres veoir.Je ne fuz oncq orateur / ne poete :Mais soubhaictay seullement et soubhaicteFaire et escrire œuvre plaisant à dieu :Et au prochain proffitable en tout lieu :                                130Aussi le temps tout amployer et mectre /Qu’on mect en jeu / à faire prose ou mettre /M’y delectant plus qu’en esbatz et jeuxQui sont à l’ame / et aux corps oultrageux.Cela me passe : et plus / ou peu en vie :                                135Car esloigné suis de ma propre muse.Quand je souloys avecq elle veiller /Tous mes espritz scavoit bien reveillerA inventer quelque moralle tasche /Mais à present ma vieillesse s’en fasche.                              140Non du labeur : mais don je n’ay l’espritDu plus le faire / et mettre par escript.Cecy n’escriptz / seigneur et amy BrecheComme ennuye de pasture à la creche /Ne pour avoir louenge en m’accusant                                   145Mais envers toy humblement m’excusant                                            [f. Biiij r°]Dont promptement je ne t’ay faict responce /Combien qu’en (ou : que n’) eusse assez deue semonceDes de Marnefz freres / nos bons amysLesquelz ne sont remis ne endormys /                                   150De recuillir choses d’imprimer dignes /Et publier soubz leurs formes et signes :Comme feront tous ce qu’as composéLors que le temps y verras disposéEt sur ce poinct / à toy me recommande                               155Te merciant de celle amytié grandeQu’as envers moy (seigneur / et amy cher)Qu’on ne verra de ma part tresbucher.En priant Dieu te donner la couronne /Dont ses esleuctz par sa grace couronne/ Faict à Poictiers / Quand Titan se couchet [ ?] /Par le tout tien serviteur, Jehan Bouchet. Ha bien touche (touché ?).Spe labor brevis. Pour citer cet article :SICARD Claire, « Jean Bouchet parle de Mellin de Saint-Gelais à Jean Brèche (1541) », Démêler Mellin de Saint-Gelais, Carnet de recherche Hypothèses, 30 avril 2013; mis à jour le 6 août 2013 [En ligne] http://demelermellin.hypotheses.org/549.